Săptămâna debutează cu ploi în toată Republica Moldova. Vremea se strică în aceste zile
- Nicolae Comănescu
- 11 martie 2024, 06:57
Urmează zile ploioase în Republica Moldova, nicio zonă a țării nefiind ocolită de nori în perioada următoare. Temperaturile sunt în scădere anunță specialiștii meteo.
În Republica Moldova, săptămâna începe cu o vreme ploioasă în majoritatea regiunilor țării, după cum au anunțat meteorologii. Cerul va fi, luni, 11 martie, înnorat și sunt șanse de ploi însemnate din punct de vedere cantitativ. Temperaturile vor înregistra diferențe importante, pentru că vor fi cuprinse, pe parcursul zilei, între 6 și 11 grade Celsius, în funcție de zone. În timp ce minima va ajunge la nivelul de 4 grade.
Republica Moldova, sub zodia ploilor
Cel mai cald va fi la Cahul, acolo unde se vor înregistra 11 grade. La Chișinău se vor consemna 9 grade, iar la Briceni, Rîbnița și Bălți vor fi doar 6 grade. La Ștefan-Vodă, specialiștii meteo au anunțat o maximă de 8 grade Celsius.
Se anunță ploi și în zilele viitoare, marți, miercuri și joi, cerul fiind în majoritatea zonelor Basarabiei acoperit de nori.
Dacă până acum a fost vreme de primăvară în București, iar cerul a fost mai mult însorit, acest lucru nu mai este valabil și săptămâna viitoare. Meteorologii anunță cer noros și ploi în zilele ce vor urma.
Cum va fi vremea în București
Administrația Națională de Meteorologie (ANM) anunță ploi slabe și cer mai mult înnorat. Soarele va continua să stea pe cer astăzi și va fi cald, însă de luni acesta va fi acoperit de nori.
Luni, 11 martie, cerul va fi mai mult noros și va ploua slab. Temperatura maximă se va menține în jurul a 15 grade Celsius, iar temperatura minimă va fi de 4 grade Celsius. Vântul va sufla slab, cu o viteză de 4 m/s.
Marți, 12 martie, va continua să plouă. Cerul va fi noros doar parțial, iar temperatura maximă va fi de 16 grade Celsius. Vântul va sufla mai puternic decât în ziua anterioară, cu o viteză de 12 m/s.
Miercuri, 13 martie, ploile nu vor dispărea, însă vor fi slabe. Cerul va fi în continuare înnorat, iar temperatura maximă se va menține în jurul a 15 grade Celsius. Temperatura minimă va fi de 6 grade Celsius, iar vântul va sufla cu o viteză de 7 m/s.
Joi, 14 martie, se opresc ploile, iar soarele va reapărea pe cer. Temperatura maximă va fi de 17 grade Celsius, iar cea minimă de 5 grade Celsius. Cerul va fi variabil, iar vântul va sufla slab, cu o viteză de 6 m/s.